LidanRubinov/Halacha-QA huggingface dataset:
שאלה: פעולה מעורבת: הרב! אני מבין שאסור לדבר עם בנות סתם לכיף בנושא של שחוק וקלות ראש אך מדוע אסור להשתתף בפעולת חג"ס מעורבת(פעולה למדרכים שכוללת דיונים מעורבים)שיכולה להוסיף לי?
תשובה: ב"ה, גם בזה יש קרבה והנאה. דני ארגמן
שאלה: זבוב קטנטן במחבת: לכבוד הרב. חיממתי שמן במחבת (טפלון כזה) ושמתי לב שנפל לשמן ברחש - כמו זבוב קטנטן כזה. והשמן כבר היה ביותר מחום שהיד סולדת בו. אבל זה לא היה יותר מעשרים שניות. מה דין המחבת
תשובה: אין בעיה הלכתית. זבוב לא נותן טעם. לשטוף את המחבת ודי בכך.
שאלה: שירות לאומי בתיכון חילוני: היי, אני בת שירות לאומי שנה ראשונה ובבוקר אני משרתת בתיכון חילוני שמאלני לאחרונה יצאתי עם חניכים שלי (שכבה ט) לטיול ובערב היתה מסיבה מטורפפפת ובתור אחת שתמיד רקדה במרכז באולפנא היה לי קשה בטרוף ( למרות שאני מאוד מאמינה בצניעות, וכמובן שלא השתתפתי בריקודים.) לא לרקוד. ופתאום שאלתי את עצמי אם העולם שלהם כלכך מפתה מה יש לי לעשות שם. הרגשתי מצד החניכים שהם מראים לי מה כל כך יפה בעולם שלהם, החילוני,ולי אין שום דבר להראות, כי לכי תראי להם כמה כייף להיות צנועה.(למרות שלי זה באמת כייף, להם זה נראה כמו סיוט) או כמה כייף עם המשפחה בשבת. מה "התשובה" של הדת לכל הפיתויים של העולם החילוני?(תשובה שאפשר להראות אותה,בלי מילים.(כמו שהריקודים מדברים בעד עצמם על ה"כייף" של העולם החילוני) בנוסף, למרות שרבנים מתירים. זאת לא בעיה שבת שירות תצא עם תיכון חילוני לטיול עם שינה? מיותר לציין שהאווירה לא ראויה במיוחד, במילים עדינות.(סמים, חוסר צניעות מטורפת וכו.)
תשובה: לך יישר כח על כל עבודת הקודש. בהחלט מדובר במשימה מאד לא פשוטה ומאד מורכבת. שאלת שתי שאלות - שאלה אחת לגבי  התשובה של הדת  לפיתויים והשאלה השניה לגבי יציאה לטיולים. לגבי  התשובה של הדת, אז קודם כל, באמת אין תשובה טובה, וגם לא יכולה להיות. בסופו של דבר, כמו שאת מרגישה, דת הוא משהו עמוק, צנוע, פנימי והוא לא יכול  להתחרות  עם פיתויים מבחוץ. הזכרת סמים בשאלה, אז במובן מסוים - כל העולם הזה הוא  סמים - משהו מאד חזק, מאד עוצמתי, שמסיח את הדעת מהדבר העיקרי. האם יש חומרים חזקים כמו  סמים? לא. אבל מי שחי בצורה אמיתית ושלימה יודע עד כמה החיים הפשוטים והרגועים והערכיים טובים לאין ערוך מחיי המסיבות. יחד עם זה, אני לא חושב שזה אומר שאין לך מה להראות להם. בסופו של דבר, העוצמה של הרוחניות קורנת ממך. אני מאמין שבסוף השנה, כאשר ישאלו את החניכים שלך, לא מעט מהם יודו שהיה אצלך משהו אחר, משהו מאד מיוחד שלהם אין אותו, ושהם מבינים שהוא הרבה יותר עמוק ואמיתי ממה שיש להם אמנם, העוצמה של הרוחניות, לא נובעת רק משמירת המצוות שלך, אלא גם מהקפדה שלך על ההלכה. לכן, אני לא חושב שיש בכלל מקום שתלכי למסיבות או לטיולים של בית הספר. (אני גם לא יודע אם יש רבנים שמתירים את זה). במקרה ואת ממש חייבת על פי הנהלים של בית הספר אז באמת צריך להתיעץ באופן אישי עם רב ולחשוב מה אפשר לעשות. אגב, ככל שתקפידי על כל זה, הם בעצמם ישימו לב לזה, שעם כל זה שאת נחמדה ועוזרת, את לא משתתפת איתם וזה יעורר אותם לשאול ולברר ובסופו של דבר, להכיר יותר ויותר את דרכה המאירה של התורה בהצלחה רבה! חזקי ואמצי טוביה tsbias1 gmail.com
שאלה: דם בחלקי עוף: קניתי כרעיים ושוקיים של עוף בכשרות מהודרת! ראיתי שבכרעיים ואף בשוקיים יש חלקים אדומים כהים. שטפתי במים טוב כמה פעמים הסרתי חלק מהחלקים האדומים וראיתי מעט דם ושטפתי שוב במים ובמים רותחים חלקי העוף הוכנסו למרק עם טיגון לפני האם מבחינה הלכתית מותר לי לאכול ממרק זה.אשמח לתשובה מפורטת להבנת הנושא
תשובה: יש כאן שתי תשובות מפורטות על הנושא. איני יכול לתת תשובה בעניין המקרה הספציפי שלכם, כיון שלא ראיתי את הצבע של הכתמים. וממה שכתבתם נראה לומר שהכל מותר כי במידה ונשאר דם מידתו הייתה כמות מאד מעוטת והתבטל ב60. בפעם הבא(בע"ה שלא יקרה חלילה!) יש להסיר את כל המקום של הכתם ולשטוף במים. ולא במים חמים וודאי לא במים רותחים כי מים רותחים מבליעים את הדם בתוך הבשר.
שאלה: דריכה על חול בשבת: האם מותר לדרוך על חול בשבת? (יש אצלנו דרך טיפה יותר מהירה ללכת לבית כנסת שהיא כוללת קטע קצר של דריכה על חולות האם זה יהיה מותר בשבת?)
תשובה: לך מותר שבוע טוב דוד לוי
שאלה: דייט עם בחור: אני יוצאת כרגע עם בחור איכותי, למד בישיבה גבוהה והיה מפקד בצבא ביחידה קרבית. יצאנו עד עכשיו לשני מפגשים כשאני צריכה לחכות שבועיים לכל מפגש. הדייט הראשון היה נחמד והרגשתי שיש חיבור, אבל בפגישה השניה יצאתי די מאוכזבת. הבחור הוא טוב ואני רואה את זה (גם בן דוד שלי שידך בינינו ואני סומכת עליו בעניין הזה) אבל מה שאכזב זה שהוא לא שם לב שקר לי בפגישה, ולא ליווה אותי בלילה לבית (בסוף אני ליוויתי אותו לתחנה מרכזית והלכתי ברגל לאחר מכן). מה שהערכתי זה שהוא הגיע עד אלי פעמיים, והוא נתן לי להתבטא בפגישה והיה קשוב אלי! עוד דבר, הבנתי שהוא לא יודע איך להתנהל בקשר מבן דוד שלי(כנראה אני הבחורה הראשונה שהוא יוצא איתה) אז האם אני צריכה לדון אותו לכף זכות? הנושא של הרגישות כלפי חשוב לי בבחור אבל האם זה דבר שאפשר לעבוד עליו? האם זה מעיד משהו לא טוב בבחור? אני מרגישה שאתאכזב אם נסיים את הקשר. על התשובות!! חודש טוב ובשורות טובות בע"ה!
תשובה: ב"ה, קורה שבחור לא רגיש למשהו אבל לא מתוך זלזלול אלא חוסר ידיעה או תשומת לב, אם את רוצה לדעת איפה זה אז תדברי אתו על הענין ולפי התגובה תראי אם הוא רגיש, אם יאמר לך, סליחה לא שמתי לב אני בא ממוצב עם אפס מעלות הורדתי מעלי כמה שכבות וכו  - זה ר, אבל אם יאמר לך, מה את לוקחת את זב קשה, תעשי קצת ספורט לא יהיה לך קר, זו בעיה ברגישות. זה לא הזמן לדון לכף זכות אלא צריך לשים כל דבר על השולחן ולברר אותו כמובן בנעימות. זה טוב שאת שמה לב לכך שגם הוא מתאמץ. דני ארגמן
שאלה: כשרות: אנחנו מקפידים בביתנו לא לאכול מוצרי אבקת חלב נכרי. נתקלתי במוצרים עם הכשר ou שבתכתובת בעברית לא מצויין כי מכיל רכיבי אבקת חלב נכרי. האם אני יכולה לסמוך על כך שבאמת אינו מכיר אבקת חלב נכרי? או שמכיוון שמראש אנחנו יודעים כי בהכשר ou מקלים בנושא אז עדיף לא לקנות מוצרים אלו? בנוסף רציתי לציין כי בתכתובת בעברית על המוצר מצויין גם הכשר של הרבנות הראשית לישראל. האם הם מחוייבים לציין אם המוצר מכיל אבקת חלב נכרי או שלא?
תשובה: וברכת ד  שני הגופים המוזכרים מציינים אבקת חלב נכרי, אם נמצא במאכל, ובייחוד בארץ ישראל. שבוע טוב יהודה הלוי עמיחי מכון התורה והארץ כפר דרום שבי דרום
שאלה: כספי מעשרות: ילדי לומדים בבית ספר תורני וקניתי להם לבית הספר פוסטרים לקישוט הכיתה של " מלכות וקסברגר " עם ערכים יהודיים ותורניים האם מותר לי להשתמש בכספי המעשרות לשם זה או אסור? ביתי לומדת באולפנא ויש שם ארוחות חמות לשעת הצהרים בת חודשי למי שמעוניין. האם מותר להשתמש בכספי המעשרות בשביל הארוחות?
תשובה: וברכת ד  א. כרזות אפשר להשתמש בכספי מעשר. ב. אם ממילא הבת צריכה ארוחה אין להוריד זאת מכספי מעשר. אמנם אפשר לעשות חישוב מה עלות מנה ביתית ומה עלות באולפנא וההפרש יכול להיות מכספי מעשר. שבוע טוב יהודה הלוי עמיחי מכון התורה והארץ כפר דרום שבי דרום
שאלה: בענין חליצה: כבוד הרב! ברצוני לשאול בקשר לאחותי שכיום היא בת 49 כשאחותי היתה בת 19 התחתנה. ומיד אחרי חודש עזבה את בעלה וחזרה לבית אמה. כעבור שנה נודע לנו שבעלה נפטר מהמחלה לא עלינו. אבל בשנה זו הספיק להתחתן שוב ( כשעדיין לא התגרש מאחותי ) ונולדה לו בת ואישתו החדשה בהריון - ולאחר תקופה ילדה עוד בת.כלומר יש לנפטר 2 בנות. אחותי נשארה אלמנה ללא גירושים ולא עשתה חליצה כי אז נאמר לה ע"י רב שאם יש לנפטר ילדים לא צריך חליצה. עם השנים אחותי הכירה גבר אחר ונולדו להם 2 בנות ללא נישואים.הבנות היום גדולות ועוד מעט ירצו להתחתן. האם ישנה בעיה הלכתית מבחינת החליצה. שהרבנות לא תאשר להם להתחתן. מה עליה לעשות בכדי שכשהבנות תרצנה להתחתן תוכלנה לגשת לרבנות ללא בעיות?
תשובה: וברכת ד  אם כל העובדות נכונות וברורות אין צורך בחליצה כיוון שכשהוא נפטר היו לו בנות. שבוע טוב יהודה הלוי עמיחי מכון התורה והארץ כפר דרום שבי דרום
שאלה: עקירת עצי פרי: כבוד הרב! ברצוני לבנות יחידת דיור המתחילה מחדר בביתנו ותמשיך בהרחבה קטנה לגינה. בגינה אצטרך לשם כך לעקור בערך 3 עצי פרי - עץ קלמנטיות שזו השנה העשירית שלו והשנה הראשונה בה הוציא בערך חמש קלמנטינות קטנות. עץ לימון שזו גם שנתו העשירית ולא מתפתח ולא הוציא כלל פירות. ועץ תפוזים שזו שנתו העשירית אבל שנתו הראשונה שהוציא כ- פחות מעשרה תפוזים. השאלה שלי מה אני אמור לעשות בנוגע לעצי הפרי הנ"ל מבחינה הלכתית אם ברצוני לעקור אותם ולבנות שם יחידת דיור. והאם מותר לי בכלל?
תשובה: וברכת ד  מותר לעקור עצי פרי לצורך דירה ומגורים (לא להרווחה סתם). אמנם בגלל שמלבד עצם ההלכה יש עוד חשש של סכנה, היו שהקפידו למכור לגוי את העץ ושהוא יעקור את העצים. שבוע טוב יהודה הלוי עמיחי מכון התורה והארץ כפר דרום שבי דרום
שאלה: תשובה בפייסבוק בשבת ותחילת יום שבת בבית המקדש: 1)אם אני מתכתב בפייסבוק ומקבל תשובה בשבת האם מותר לי לקרוא את התשובה והאם מותר לי להמשיך את השיחה במוצאי שבת אחרי שאני רואה את השיחה בשבת? בין שיחה בצא ט ובין תגובה על מה שאני כותב בקיר הפייסבוק 2)מתי יום שבת התחיל בבית המקדש ומתי יום שבת הסתיים בבית המקדש? כי הרב כתב לי שהיום בבית המקדש התחיל רק בבוקר ולא מצאת הכוכבים של היום הקודם 3)האם יש בתשובה לשאלה 1 ובתשובה לשאלה 2 הבדל בין האשכנזים לספרדים ובין האשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: לאחר שיצאה שבת   מותר לענות לפוסטים בפיסבוק, להמשיך שיחות וכדו. כמובן שאם היחסים שלך עם הכותב בשבת טובים ואתה יכול להאיר לו את העובדה שאין ברצונך להיות שותף בכתיבה שנעשתה בשבת   זה יותר טוב, אולם צריך לשקול היטב האם בקשה כזו תקדם או תסיג לאחור, וכל מקרה לגופו. יום השבת במקדש התחיל פעמיים. בנושאים הקשורים לחילול שבת וכדו    הוא התחיל כמו בכל מקום בכניסת השבת שלאחר שקיעת החמה  בנושאים הקשורים למקדש עצמו, כגון ימי הקרבת קורבנות וכדו    הוא התחיל בבקר.
שאלה: פיזור אדמה בשביעית: אני בתהליך גמר בניית בית בע"ה. שאלתי בנוגע לפיזור אדמה: 1. כחלק מהחוזה עם הקבלן הוא מתחייב לפזר לי אדמה סביב הבית, ובמידה ואדרוש ממנו לא לפזר אצטרך לשלם לו את המחיר שסיכמנו, ולהוציא על כך סכום נוסף בעתיד. 2. פיזור האדמה מהווה גם חלק מדרישות המועצה לקבלת טופס 4. במידה ואעכב את פיזור האדמה עד לאחר השמיטה ורק אז אחל בתהליך הוצאת טופס 4, ייגרמו לי גם כאן עלויות כספיות נוספות. חשוב לציין, האדמה המדוברת מיועדת בהמשך (לאחר שנת השמיטה), בין יתר השימושים גם כן לשתילה.
תשובה: וברכת ד  אפשר לפזר את האדמה בערמות גדולות שאין דרך זריעה שם. או לעשות כל פעולה שתוכיח שאין כאן הכנת שדה לזריעה. שבוע טוב יהודה הלוי עמיחי מכון התורה והארץ כפר דרום שבי דרום
שאלה: גובה של בחור מפריע: שבוע טוב נפגשתי כמה פעמים עם בחור.נחמד בפגישות וגם בטלפון נחמד לדבר.נראה לי שיש רצון מצד שנינו להמשיך.הבעיה שהוא נמוך ממני.אני מנסה להתעלם מזה כי עד עכשיו היה מאוד נחמד ואני רואה זוגות שהאשה גבוהה מהבעל בצורה משמעותית. האם זה צריך להפריע לי?האם להתעלם כי שאר הדברים נחמד?כמה המראה החיצוני תופס נפח אחרי החתונה?
תשובה: ב"ה, חבל להפסיד בחור טוב, ככל שיהיה לכם טוב ביחד כך הדבר יקבל משמעות זניחה, כמובן בתנאי שאת לא מחזקת את הרתיעה מההבדל בגובה. דני ארגמן
שאלה: כללי: ברצוני לשאול כמה שאלות אשמח לתשובות תמציתיות ומספקות. 1. האם מותר להוסיף לשעון שבת בזמן השבת זמן נוסף, לדוגמה- כיוונתי את השעון שיכבה בשעה 10 ואני רוצה להשאיר את האור דלוק לעוד שעה, האם מותר לי לכוון את השעון ל11? והאם מותר גם להחסיר זמן? ז"א להוריד שעה. 2. עד איזה שעה אני יכולה להתפלל תפילת שחרית? ז"א ברוך שאמר אשרי יושבי ביתך ועמידה ועד מתי אני יכולה להתפלל קריאת שמע בשחרית? האם לפי הזמן שמפורסם או שיש שעה אחרת לנשים? 3.למה אסור בשבת להשתמש במיטרייה?
תשובה: וברכת ד  1. אפשר להאריך את השעון, לא ראוי לקצר, אלא צורך גדול במיוחד. 2. אין זמן אחר לנשים, אמנם הן פטורות מתפילה כסדרה אבל מי שרוצה להתפלל תפילה מסוימת, צריכה לעשות זאת כהלכה. 3. משום עשיית אוהל. שבוע טוב יהודה הלוי עמיחי מכון התורה והארץ כפר דרום שבי דרום
שאלה: תפילת ראש חודש: בראש חודש אצלנו בבית כנסת בתפילת ראש חודש, קריאת השחרית והמוסף הינה רק ע"י הש"צ (זאת אומרת שאין תפילה בשקט וחזרה אלא רק ה"חזרה" כביכול). להבנתי אני צריך לקרוא יחד עם הש"צ ללא אמירת אמן על הברכות. האם זה נכון? בנוסף, אם ישנן הלכות נוספות סוג תפילה כזה אשמח לדעת. ב מראש, רועי
תשובה: כנראה שנוהגים כך עקב לחץ זמנים ו או מניין מצומצם. כשאין אומרים חזרת הש"ץ אלא רק תפילה אחת בקול יש מספר מנהגים: יש שאומרים עם הש"ץ עד לאחר ברכת אתה קדוש ומשם ממשיכים בלחש. יש שממתינים עד שהש"ץ יסיים ברכת אתה קדוש ורק לאחר מכן מתחילים את תפילת הלחש. ברכה והצלחה. ירון דוראני.
שאלה: שמיטה: ברצוני לשאול בנוגע לדיני השמיטה. במידה ואנו רוכשים מסופר שמצוין בתעודת הכשרות שזה "היתר מכירה " או מהשוק ששם אין לנו מושג האם זה של יהודי או נוכרי. מה עלינו לעשות עם הירקות והפירות? האם לשמור את קליפות הירקות? עד מתי? מה בנוגע לפירות? ראיתי באיזו טבלה שמצויין בה סוף זמן איזור ספיחין- האם עליי להתייחס לתאריך הזה? של סוף הזמן? במידה וישנו פרי ירק "בעייתי" לאכילה אשמח שתכתוב לי. אשמח לקבל הסבר מעשי ומפורט על מנת שאשתדל לשמור עד כמה שניתן. שנה מבורכת
תשובה: לך אין צורך לשמור קליפות מפירות שאין בהם קדושת שביעית כיון שמקורם מהיתר מכירה או מנוכרי. בשני המקרים אין קדושת שביעית לא באדמה בה הם גדלים ולא בפירות ירקות. כל הפירות הנמכרים כעת (ועד טו בשבט) אינם מפירות שנת השמיטה אלא הם גדלו בשנה השישית וממימיה. במקומות בהם את קונה - אין בעיה. פירות מגינה פרטית - ירקות - בד"כ אסורים פירות - מותרים ויש לנהוג בהם קדושת שביעית ( לאכלם כרגיל ולא לעשות בפרי שימושים אחרים כמו תרופה, אומנות וכד. ואם יש שאריות משמעותיות נוהגים לשמור אותם כמה ימים עד שיפסלו מאכילת אדם. בברכת שבת הארץ דוד לוי 098987548
שאלה: שחרית במניין: מיזה 4 שנים שאני מתחזק ובחצי השנה האחרונה אני לומד כל יום שעתיים או שלוש בערב לימוד לפי הסדר בעיון ומשתדל להתבודד כמה פעמים בשבוע כמעט שעה. שומר תברית נגיעה כמעט ולא עיניים מוריד הרבה. אני יודע שאני בדרך הנכונה ואני מרגיש את זה אבל יש לי בעיה עם שחרית במניין אני לא מצליח לקום!!! ואני מתפלל על זה כל הזמן! כל לילה מתפלל ומתעורר בשעה שביקשתי אבל כשאני מתעורר אני מרגיש שאני לא רוצה לקום בכלל! וזה ככה מאז שהתחלתי להתחזק. אני מבקש מהרב בקשה שיתן לי עצה מה לעשות
תשובה: רבי נחמן היה קורה לכך - מעשה של הסיתרא אחרא. אתה פועל כל כך יפה בקודש, ומתעלה כל הזמן במעלות הקודש. יש לך קושי אחד, והוא הופך להיות מרכז החיים שלך. הקושי הזה (שהוא מוכר וידוע לרבים) מערער את כל שמחת העשייה שלך והסיפוק שצריך להיות לך מההתקדמות הנפלאה שלך. אל תתבלבל - אתה בדרך טובה אתה צריך לשמוח ולראות עצמך בטוב מפני שמכך יהיו לך עוד ועוד כוחות להתקדם. תזכור שיש לך גם את המשימה הזאת - תאמר לעצמך שבבא העת גם את המטרה הזאת תכבוש. אפשר לנסות (בלי לחץ) להתחיל פעם בשבוע לבוא למנין - אולי אפילו לנסוע למנין מאוחר יותר במקום רחוק (ביום שישי?). אני מכיר אנשים טובים שלא מתפללים שחרית במנין - זה אמנם חסרון אבל זה לא מוחק את כל הטוב והמבורך שיש להם בשפע.
שאלה: דבש: לרב, יש לי שאלה שאשמח לקבל עליה תשובה. איך דבש כשר? אני יודעת שהדבורה לא מפיקה בגופה את הדבש אלא אוספת צוף ומכניסה לקיבה- אם כך- היא בטח מוסיפה אינזימים מגופה לתוך תערובת הדבש- אז איך משהו שיצא מחיה טמאה טהור לאכילה? מראש ל.
תשובה: לך אכן את צודקת - היוצא מחיה טמאה בד"כ אינו כשר. את טועה בפרט טכני - הדבורה מאכסנת את הדבש (הרגיל) בגופה ולא מייצרת אותו שם לכן הוא כשר. את יכולה ללמוד על הפקת הדבש מהדבורה ולהווכח בכך דוד לוי 098987548
שאלה: נענע ולימון בשמיטה: עץ לימון במפעל שבו אני עובדת,האם חל עליו כעת קדושת שביעית?האם לעשר? מה דינו? ולגבי נענע, האם חל עליו דיני שמיטה(על מנת לשתות בתה אחרי סינון)?
תשובה: הנענע קדוש בקדושת שביעית. בלימון יש ספק האם דינו כעץ ופתור עדיין (וקוד"ש יחול רק על לימונים שחנטו אחרי ט"ו בשבט) או דינו כירק(בדומה לאתרוג). ולכן יש להפריש תו"מ מספק בלי ברכה ולא לא לתת את המתנות (מעשר ראשון ומעשר עני). תרומה ותרומת מעשה אסורים באכילה ויש לעטוף בשתי שקיות ולהשליך לאשפה או לתת להם להירקב ולהשליך לאשפה. ויש לנהוג קדו"ש בלימון.
שאלה: פח אשפה מוקצה: רציתי לשאול מדוע פח אשפה זה מוקצה מחמת גופו? (אני יודעת שמוקצה מחמת גופו זה לא כלי ולא ראוי למאכל אדם או בהמה אבל פח זה כלי לא? )
תשובה: עיין תשובה בנושא
שאלה: עניית אמן לאחר ברכה: רציתי לשאול האם כשאני שומעת ברכה מאחר ואני לא שומעת את כל הברכה אני צריכה לענות אמן? (לדוגמא אני שומעת רק שהכל נהיה בדברו אבל את ההתחלה לא שמעתי) ואם אדם ברך נגיד המוציא והוא שותה מים ובירך על המים שהכל (זו ברכה שאינה צריכה כי הוא בירך המוציא) האם על המים אני צריכה לענות אמן? או בגלל שזו ברכה שהוא לא היה צריך לברך אני לא עונה. אם אדם ברך ברכה לבטלה אני צריכה לענות אמן? לין.
תשובה: כאשר אינך שומעת את כל הברכה, לחלק מהדעות אסור לענות אמן. גם על ברכה שאינה צריכה או ברכה לבטלה אין עונים אמן. עייני קישורים מפרטים
שאלה: דרך ארץ: לעונה! פגשתי באיזשהו וויכוח דעה של רב אחד,שקיבל סמיכה של הרבנות הראשית לישראל ושגם עונה באתר פה, שבגלל שיש לו סמיכה, אז על שאר אנשים שאין להם סמכות לא להגיד לו על חומר הכתוב, ולא להגיד שטעה באיזה הבנת הכתוב,לא בעיניין הלכתי,ולא בעיניין השקפתי, כי סביר להניח שהוא רב, ושהוא יודע את החומר,ויודע חומר אפילו טוב יותר מאדם שאינו רב, ובגלל שיש לא כוח לפסוק הלכה, אין מקום לחלוק על החלטותיו. נשמע לי כטעות חמורה, אבל בעניות דעתי רציתי לבקש החלטה יותר מבוררת בעיניין הנדון: למה אם ידוע שהרב טוע וחסר ידע בנושא אסור להראות על כך? מכל לב.
תשובה: תחילה עלינו להיות בטוחים שהרב טעה. לפעמים אנחנו חושבים אחרת מהרב, בטוחים שאנחנו צודקים - אבל אולי יש אמת וצדק בדבריו של הרב. אם בררנו ומצאנו שאין ספק שהרב טעה, אפשר וצריך לתקן רב שטעה. גם הרב רוצה לדעת את האמת. צריך לעשות זאת באדיבות ולומר לו בדרך שאלה: שלכאורה דבריו לא מתאימים לאמת הידועה לנו. אני, מכל מקום, מזמין כל מי שמוצא טעות בדברי לתקן אותי.
שאלה: עבודת השם: האם מותר לקיים מצוות ולהמשיך בעבודת השם מיד לאחר חטא?
תשובה: רצוי מאוד להמשיך כמה שיותר בדברים טובים, גם לאחר חטא מפני שבכך מעצימים את כוח התשובה. ראוי מאוד לפעול לעשיית תשובה: הכרה בחטא, חרטה על החטא וקבלה ברורה שלא לחזור עליו לעולם.
שאלה: מעשר כספים: בשנים האחרונות נהגתי להפריש מידי חודש בחודשו עשירית מהשכר נטו שקיבלתי. כיום, אני סטודנטית, לא עובדת ומקבלת מלגת מחיה שנתית מהאוניברסיטה. האם עליי מעשר כספים חל גם על מלגה?
תשובה: כן מעשר כספים גם על מלגה. מעשר כספים חל על כל הכנסה לא משנה מאיזה מקור היא באה.
שאלה: חתונה לפגועת נפש: לכבוד הרב. כמו שיש חובה על כל יהודי להתחתן, רציתי לדעת האם גם נשים בעלי הפרעה נפשית מחויבות להתחתן?
תשובה: אין חובה להתחתן. זו לא מצווה. לגבר יש חובה להביא ילדים גם זה בתנאי שיש לו יכולת לגדל ולחנך אותם. המושג  פגוע נפש  הוא מאוד מאוד רחב (יש בהלכה מושג של  שוטה  - שפתור מאחריות). לכן צריך לבדוק כל מקרה לגופו בעצה מקצועית. יש מקום לזוגיות של פגועי נפש. בתנאי שהיא תהיה בריאה וטובה לבני הזוג ולעולם.
שאלה: כוס החתונה: אני ובעלי התחתנו לפני כ- 5 שנים לאחר 8 שנות זוגיות. בחתונה שמרנו את שברי הכוס והיא עדיין אצלנו בקופסא. יש לציין שלרוב חיינו טובים ומאושרים (אוהבים מאוד, אקדמאים, עובדים, קנינו דירה חדשה וכדומה). וזאת מלבד עניין הפריון שלא בא הכי בקלות. ב- 2 ההריונות שהייתי לקח לי כשנה להיכנס להריון וההריון השני הסתיים לצערי עם ירידת מים בשבוע 23 ולידה שקטה (של עוברית ללא רוח חיים). מההריון הראשון יש לנו ילדה מקסימה. האם יכול להיות שזה קשור? האם כדאי לזרוק את הכוס? האם לזרוק לפח רגיל?
תשובה: אינני מבין בענייני סגולות. אני מציע לכם להשליך את הכוס לפח מחזור זכוכית (או לפח אשפה - כך עושים באולמי חתונות, אחרי החתונה משליכים את השברים לפח). באשר להריון נכון תמיד גם לפעול בתפילה (תהלים - בכתל - בקבר רחל וכד ) וגם ברפואה (לפנות לטיפול) תברכו במזל טוב בעזרת ד  להלן קישור
שאלה: צרירות דם: מאז שקראתי בעיתון "פנימה" על התופעה של צרירות דם, נבהלתי וכמה פעמים הסרתי מקומות שהיו נדמים לי ככאלה, על אף שכתבתם שבבד"צים לכאורה אין בעיה. אנחנו אוכלים שחיטת חב"ד (עוף אנ"ש או הרב הבלין). כעת ראיתי שבאתר כתוב שלעתים זה מטריף את כל העוף. הצילו! האם עכשיו נתחיל ללכת לרב עם עופות ביד כמו בימי השטעטל?! האם אפשר אולי לפרט יותר ועם יותר תמונות, איך יודעים מתי צריך להסיר ומתי לשאול רב? באחת הפעמים שחתכתי את החלק הכהה, ראיתי בתוכו כמו דם קרוש. האם זה מה שתמיד אמור להיראות כשזה דם צרור?
תשובה: עיין כאן בשני מאמרים על הנושא. האמת היא, ולא נעים לומר כך, אבל הכשרות בימי השטעטל הייתה הרבה יותר פשוטה מהיום. מקווה שהמאמרים האלו יספיק לברר את הנושא. אבל באמת שבתחילה אין ברירה אלא ללכת לרב עם כל שאלה. ואחרי שאתה כבר יודע מה הוא צבע ומקום של דם צרור ומה הוא צבע ומיקום של כתם בלבד תוכל לפסוק לעצמך.
שאלה: תחנון: הרב שרלו אני מתפלל במניין ותיקין מהיר, ומתקשה לעמוד בקצב תפילת הציבור. האם אני רשאי לומר תחנון בימי שני וחמישי לאחר קרבנות ולפני הנחת תפילין ותפילה?
תשובה: יישר כוח על המגמה. מדברי הרמב"ם נראה כי נפילת אפיים ודברי התחנונים הם תהליך סיום של תפילת העמידה, ולא חלקים העומדים בפני עצמם. על כן, לא יהיה נכון לאומרם שלא לאחר תפילת עמידה.
שאלה: לא יודע אם אני הולך בכיוון הנכון: לכבוד הרב, אני לומד בישיבה, כבר שיעור ב, וב"ה אני חושב שאני מנצל את הזמן ויושב ללמוד די הרבה. אני חושב שיש לי פוטנציאל טוב בלימוד תורה וגם בלימוד חול, העניין הוא שכבר מהתיכון רציתי לשרת בצבא בע האקדמאית - אני חושב שאני מאוד מתאים למסלול הזה ויש לי מחשבות על להישאר ולעבוד בצבא. כמו כן, אני לא חושב שמתאים לי להיות רב ולכן אני יודע שאני אעזוב את הישיבה במוקדם או במאוחר. מסלול הע הוא ארוך (3 שנים לימודים ועוד 6 בצבא) ויהיה לי קשה להישאר גם בשיעור ג. אני חושב ללמוד במכון לב כך שעדיין יהיה זמן ללמוד, אבל לא באותה כמות ולא באותה איכות. השאלה היא - האם לדעת הרב שנתיים (רציניות) בישיבה הן מספיקות כדי לצאת ולהתחיל ללמוד? או שבכלל עדיף להישאר במסלול הישיבה? וסליחה על החפירה!
תשובה: א. אם אתה לומד בישיבה, ראוי שתתייעץ עם רבותיך, כי הם יודעים יותר מה הן כשרונותיך ולאן להפנות אותם. ב. באופן כללי, בסוף דבריך, שאלת שתי שאלות, שלא בהכרח סותרות זו את זו: האם שנתיים מספיקות, או להשאר במסלול ישיבה. זה לא סותר! 1. שנתיים ודאי לא מספיקות כדי לבנות בניין תורני. אפילו לסיים תואר ראשון באקדמיה זה לא מספיק, ק"ו בתורה. 2. לא בהכרח, שחייבים להמשיך רק במסלול ישיבתי. אפשר להמשיך עוד שנה אחת, למרות הזמן הארוך, ואח"כ לצאת ללימודים - צבא וכד. 3. כדאי שתבדוק האם אתה חייב במסלול של ע או שתבנה לעצמך מסלול, עם שילוב תורה, צבא,אקדמיה וכד. בהצלחה! הרב אליקים לבנון www.yelm.co.il
שאלה: משהו שיצליח: לרב, יש דבר שאני מאוד רוצה שהוא יצליח לא סיפרתי לאיש חוץ מלמשפחה שלי אחי ואחותי הלכו וסיפרו לחברים שלי ולחבריהם אני פוחד שזה לא יצליח?!
תשובה: תתפלל ואז יש סיכוי גדול יותר שתצליח. אכן אין הברכה שורה אלא בדבר הסמוי מן העין. פעם הבאה תלמד את הלקח ואל תספר לאחים.
שאלה: בחירת שם לבת: רציתי לדעת מה המשמעות של אי בחירת שם לבת איך שנולדה. הקטנה נולדה בשבת שעברה ב15 11 ועדין אין שם. אנחנו מתלבטים בין כמה ולא מצליחים להחליט. האם תוכל ליעץ לנו או להפנות לרב שמתמחה בשמות? מתלבטים בין ליהיא. אדל. הודיה. שי לי. אוריה בנוסף בעלי רוצה להוסיף בשם שני מרים עש סבתו עליה ה שנפטרה בשיבה טובה ואיפה בדיוק מכריזים על השם? מראש
תשובה: מכריזים על השם כשהאבא עולה לתורה מתי שתחליטו.ואז בשני או חמישי או שבת שיש קריאה בתורה האבא מבקש עליה מהגבאי, הגבאי עושה מי שברך ליולדת ואז קורא את השם תוך כדי ה"מי שברך". לטעמי מהשמות שבחרתם הטוב ביותר זו הודיה מרים. כדאי לבחור שם עברי, ושם שמאפיין בת (אוריה זה גם שם של בן) מזל טוב צבי יניר
שאלה: נשים בצהל: הרב אני הגעתי לגיל שאני צריכה להתגייס או שרות לאומי אני ממש רוצה להתגייס אך אני יודעת שיש רבנים שחולקים על זה אשמח לתשובה והרבה מקורות לזה
תשובה: אין בעיה הלכתית רשמית יש המצאות. מצד שני יש בעיה שחלק גדול מהבנות לא מסוגלות להתמודד עם המציאות הצבאית ולומר באופן גורף שעל כולם ללכת זה חוסר אחריות כי יש בנות שתדדרדנה בקלות בצבא. (גם בשרות לאומי ניתן להידרדר, ולא כל מקום מומלץ). יש תפקידים בצבא שאין לבת דתיה מה לחפש שם ולכן אם מחליטים להתגייס יש לוודא מראש להיכן מגיעים. אני לא מכיר אותך ולכן לא אוכל להמליץ. בכל מקרה אם את מחליטה להתגייס כדאי שתהיי בקשר עם ארגון "אלומה" שעוזר מאוד לבנות הדתיות וגם מבטיח שתמיד תהיה עם כל חיילת דתיה עוד חברה דתיה בכל תקופת השרות. אם את לא מכירה אותם חפשי אותם במרשתת.
שאלה: קשר של אמא בחיי נשואין: ב"ה התחתני לפני חודשים. אני גרה ביחידת דיור ליד של ההורים שלי. אני הבת הקטנה במשפחה. מטבע הדברים אמא שלי עוד לפני החתונה הייתה מתקשרת אליי מספר פעמים ביום(בסביבות השבע.) יש לה אופי שתמיד דואג, היא מתקשרת לבדוק שהכל ר גם אחרי החתונה. אם אנחנו יוצאים מהבית היא מתעניינת לאן, והיא תמיד מתקשרת לבדוק שחזרנו ושהכל ר. היא אוהבת שאנחנו באים לבקרם בבית. אני משתדלת לבוא להגיד פעם ביום(לעיתים יותר מפעם אחת), לפעמים היא טוענת שאני גרה קרוב ורואים אותי בקושי 10 דקות ביום. בגלל שאנו גרים קרוב, לפעמים אני נעזרת בה (אם זה לאסוף אותי לקחת אותי למקום מסוים וכו ) לבעלי מפריע שהיא מתקשרת הרבה, ולפעמים שאני יוצאת מהבית אני מעדכנת אותה. וגם שאני נעזרת בה, הוא טוען שהוא צריך לדאוג לי וכו. אני רוצה לשוחח עם אמא שלי ולהגיד לה שתוריד במינון ובדאגה, הבעיה שאני חוששת לפגוע בה וגם שחס וחלילה זה יגרום לריחוק בינינו. חשוב לי כיבוד הורים, וכמובן שהנישואים שלי. מה עליי לעשות?
תשובה: ב"ה, כמו שאמרת, לדבר בעדינות, אבל גם בבהירות. צריך להיות ברור לך שהמצב לא תקין כי את צריכה לבנות את החיים שלך באופן עצמאי, כמובן צריך להשתדל להוריד דאגות מההורים, ותזמי את את השיחה שהכל ר אצלך. אם מדברים בבהירות ובנחת אין סיבה להפגעות. דני ארגמן
שאלה: בגידה וחזרה בתשובה: כבוד הרב אני אישה נשואה 3 ילדים וחטאתי מאוד. בגדתי בבעלי עם בחור נשוי. הקשר בינינו נמשך כ 3 חודשים. הקשר התחיל לאחר משבר בחיי הנישואים ולאחר שחיפשתי "אוזן קשבת" ונסחפתי, כנגד המצפון והמוסר. אינני אישה דתייה אך אנו שומרי מצוות בבית. לאחר שהלכתי להתייעץ עם רב בנושא אחר, הוא גילה את הסוד בעצמו והסביר לי כמה חמור הנושא וכמה השלכות מסוכנות יש על כך לילדיי. התעשתי מייד. כשיצאתי ממנו שלחתי הודעה לבחור שזה ניגמר. אני מתחרטת מאוד מאוד על מה שעשיתי וכבר שלושה ימים רק בוכה ומתפללת לקב"ה שיסלח לי על חטאיי ושלא יעניש אחר מלבדי בעוון הנורא שלי. אני חרדה מאוד לשלומם של ילדיי ולא רוצה שיפגעו מכך. אני לא סיפרתי לבעלי את שקרה אבל אני מבקשת ממנו סליחה גדולה בלבי ואני מצטערת על הכל ואני אוהבת אותו ורצה לתקן את שעשיתי. האם הדבר אפשרי? האם בעלי ראוי לי? ויכול להשאר נשוי לי? האם ילדיי יפגעו בגללי? והאם מותר לי ללכת למקווה ולשמור על טהרת המשפחה ולקיים יחסים עם בעלי? ו
תשובה: הנושא מסובך וצריך טיפול הלכתי  מקצועי. עליך לגשת לבית דין רבני באזור מגורייך כדי שילמדו היטב את פרטי הדברים ויבקשו לך תיקון. עד שלא תתקבלי להתייעצות בבית הדין אל תאמרי דבר לבעלך - חשוב שבית הדין יהיו בתמונה לפני שבעלך ידע ממך על המעשה. התחזקות דתית היא דבר נכון תמיד ובוודאי כחלק מתהליך תשובה. אין איסור להיות בקשרי אישות עם בעלך בתנאי שהוא זה שמבקש זאת.
שאלה: תנור ניקוי עצמי באדים: אני מעוניינת לקנות תנור עם ניקוי עצמי באדים שמגיע ל500 מעלות. אני מעוניינת לקנות תא אחד כי אני כמעט לא משתמשת בחלבי. האם אני חייבת לחכות 24 שעות בין בשר לחלב בתוכנית ניקוי זו?
תשובה: אין צורך להמתין. עיין עוד: